Diari Oficial de la Generalitat Valenciana


Sumari del DOGV 4675, del 22-01-2004 (2004/202)

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament la modificació puntual núm. 3 del Pla general del municipi d'Ibi (Alacant), que fa referència al canvi d'ús de sòls dotacionals.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4675

Data del DOGV
:   22-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/202


Data del document
:   21-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Ibi
    * pla d'urbanisme

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament la modificació puntual núm. 3 del Pla general del municipi d'Ibi (Alacant), que fa referència al canvi d'ús de sòls dotacionals. [2004/X202]
  
Vist l'expedient relatiu a la modificació puntual núm. 3 del Pla general municipal del municipi d'Ibi (Alacant), sobre canvi d'ús de sòls dotacionals, i de conformitat amb els següents
  
Antecedents de fet
  
Primer. El projecte es va sotmetre a informació pública durant un mes per mitjà de decret del tinent d'alcalde de l'Ajuntament del dia 9 de gener del 2003, i es publicà l'anunci en el Diari Oficial de la Generalitat Valenciana de 4 de febrer del 2003 i en un dels diaris de major difusió provincial el dia 26 de febrer del 2003. Durant el pertinent període d'exposició pública, no es van presentar al·legacions. El projecte es va aprovar provisionalment pel ple municipal en data 7 d'abril del 2003.
  
Segon. La documentació està integrada per memòria informativa i justificativa i plànols d'estat actual i modificat de la proposta.
  
Tercer. El municipi d'Ibi té en vigor un Pla general municipal aprovat definitivament per acord del conseller d'Obres Públiques, Urbanisme i Transports de data 3 de febrer del 2000.
  
Quart. La Comissió Territorial d'Urbanisme d'Alacant en la sessió del dia 30 de setembre del 2003 va acordar informar favorablement la modificació puntual núm. 3 del Pla general municipal sobre canvi d'ús de sòls dotacionals i remetre l'expedient al conseller de Territori i Habitatge per a la seua aprovació definitiva.
  
Cinqué. El conseller de Territori i Habitatge va informar favorablement l'alteració de zones verdes afectades per l'expedient de la modificació puntual núm. 3 del Pla general del municipi d'Ibi, sobre canvi d'ús de sòls dotacionals.
  
Fonaments de dret
  
Primer. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segon. La documentació està completa, segons les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
Tercer. L'objecte de l'expedient és l'ampliació de l'espai d'equipament en sòl urbà (EQ-56 xarxa secundària) destinat a l'aquarterament de la Guàrdia Civil a costa de la zona verda que confronta també en sòl urbà (SEL-84). En total es canvien de qualificació 684 m² de sòl. Per a compensar la disminució d'aquesta zona verda SEL-84, es crea una nova zona verda detraient una porció del sòl destinat a cementeri (SEQ-39) per a qualificar-la com a zona verda (SEL-160 xarxa secundària) passant a zona verda 3.219 m² de sòl. En total s'incrementen les dotacions de zona verda en 2.535 m² i es disminueix la d'equipament en aquesta mateixa quantitat
  
Quart. A la vista de l'anteriorment exposat, les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU.
  
Cinqué. La modificació comporta una diferent qualificació o ús urbanístic de zones verdes, per la qual cosa consta en l'expedient informe del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la Disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de la citada llei, sense que siga preceptiu informe del Consell Jurídic Consultiu de la Comunitat Valenciana per l'objecte específic de la modificació plantejada.
  
Sisé. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) i 10.a) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 3 del Pla general del municipi d'Ibi (Alacant), relatiu al canvi d'ús de sòls dotacionals.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 21 de novembre de 2003.- El conseller: Rafael Blasco Castany.